19.1.2023 г.
BG
Официален вестник на Европейския съюз
L 17/85
(5)
Въз основа на публична информация сделката е била одобрена от компетентните национални органи (5) и след това е била приключена (6).
(6)
Meide Group развива дейност в производството и продажбата на разглеждания продукт, наред с други продукти.
Освен това Meide Group извършва внос и износ на своите продукти и на тези на трети страни (7).
Разглежданият продукт, изнасян от Meide Group от КНР за Съюза, е обект на антидъмпинговите мерки, наложени с Регламент за изпълнение (ЕС) 2019/1259.
(7)
Meide Group и Jinan Meide са свързани дружества.
(8)
Поради това Комисията счете, че приключването на сделката налага промяна на съответните кодове по ТАРИК, за да се осъществява по-добър мониторинг върху вноса поради изложените по-долу причини.
(9)
Разглежданият продукт понастоящем е класиран в код по Комбинираната номенклатура (КН) ex 7307 19 10 (кодове по ТАРИК 7307 19 10 10 и 7307 19 10 20).
(10)
Освен кодовете по ТАРИК, за които се прилагат мерките, остатъчният код по ТАРИК 7307 19 10 90 включва редица продукти, сред които двата продукта, изрично изключени от определението на продукта на разглеждания продукт (а именно тела за пресувани принадлежности с метрична резба по ISO DIN 13 и кръгли разклонителни кутии с резба от ковък чугун без капак), както и нерезбовани отлети принадлежности за тръбопроводи.
(11)
Нарязването на резба е само последният етап от производството на разглеждания продукт.
Поради това нерезбованите и полуготовите отлети принадлежности за тръбопроводи биха могли да се внасят в Съюза по остатъчния код по ТАРИК, за който не се прилагат антидъмпинговите мерки, и биха могли да преминат процеса на нарязване на резба в Съюза.
(12)
Комисията счете, че данните, които могат да бъдат извлечени от настоящата структура на кодовете по ТАРИК, не са достатъчно подходящи за мониторинга на потоците при внос на нерезбованите отлети принадлежности за тръбопроводи от КНР, тъй като понастоящем те се смесват с големия брой продукти, класирани в остатъчния код по ТАРИК 7307 19 10 90.
(13)
Поради това кодовете по ТАРИК по код по КН ex 7307 19 10 следва да бъдат преструктурирани на резбовани продукти (кодове по ТАРИК 7307 19 10 03, 7307 19 10 05, 7307 19 10 10, 7307 19 10 13, 7307 19 10 20 и 7307 19 10 30) или нерезбовани продукти (кодове по ТАРИК 7307 19 10 35, 7307 19 10 40 и 7307 19 10 45).
Освен това, както за резбованите, така и за нерезбованите продукти, следва да се уточни дали са направени от ковък чугун (съответно кодове по ТАРИК 7307 19 10 10 и 7307 19 10 35), от сферографитен чугун (съответно кодове по ТАРИК 7307 19 10 20 и 7307 19 10 40) или от други материали (съответно кодове по ТАРИК 7307 19 10 30 и 7307 19 10 45).
На последно място, в рамките на резбованите принадлежности за тръбопроводи от ковък чугун и сферографитен чугун следва да се създадат нови специални кодове по ТАРИК за продуктите, изрично изключени от определението на разглеждания продукт, а именно тела за пресувани принадлежности с метрична резба по ISO DIN 13 от ковък чугун (код по ТАРИК 7307 19 10 03), кръгли разклонителни кутии с резба от ковък чугун без капак (код по ТАРИК 7307 19 10 05) и тела за пресувани принадлежности с метрична резба по ISO DIN 13 от сферографитен чугун (код по ТАРИК 7307 19 10 13).
(14)
Кодовете по ТАРИК, за които се прилагат мерките — 7307 19 10 10 и 7307 19 10 20 — остават непроменени и само описанието следва да се актуализира на „Други“, за да се осигури съгласуваност с новата структура на ТАРИК.
(5) Вж. https://uokik.gov.pl/news.php?news_id=17989 и Решение DKK-83/2022 от 16 март 2022 г., достъпно на адрес: https://uokik.gov. pl/koncentracje.php?news_id=17397.
(6) Вж. базата данни Orbis M&A и https://globallegalchronicle.com/meide-groups-acquisition-of-odlewnia-zawiercie/.
(7) Вж. посоченото Решение DKK-83/2022.